钦定古今图书集成/明伦汇编/氏族典/第332卷 > 刘颂
## 钦定古今图书集成/明伦汇编/氏族典/第332卷 > 刘颂

按《晋书刘颂传》，“颂字子雅，广陵人，汉广陵厉王胥之
后也。文帝辟为相府掾。武帝践祚，拜尚书三公郎，典
科律。咸宁中，转黄门郎，迁议郎，守廷尉。在职六年，号
为详平。会灭吴，诸将争功，颂以持法失理，左迁京兆
太守，不行，转任河内。临发上便宜，多所纳用。以母忧
去职。服阕，除淮南相。元康初，从淮南王允入朝。会诛”
杨骏，颂屯卫殿中，久之，转吏部尚书。赵王伦之害张
华也，颂哭之甚恸。伦党张林闻之大怒，惮颂持正而
不能害也。寻病卒，谥曰贞。颂无子，养弟和子雍早卒，
更以雍弟诩子𨻳为适孙，袭封梁邹县侯。